**Nagrada Grammy** (engleski: *Grammy Award*) je zapravo skraćeni izvorni naziv nagrade koja se isprva zvala - *Gramophone Awards*, to je godišnja nagrada za izuzetne doprinose u muzici i diskografiji, koju dodjeljuje *Američka akademija za diskografsku umjetnost i nauku*, čiji je akronim - **NARAS** (od *National Academy of Recording Arts & Sciences, Inc.*).

Pobjednici se odabiru u više od 25 polja koja pokrivaju takve žanrove kao što su; pop, rock, hip hop, Rhythm and blues, country, reggae, klasična, gospel i jazz muzika, kao i za djela iz produkcije i postprodukcije, uključujući i ambalažu albuma.

Četiri glavne nagrade Gramy, dodjeljuju se za najbolju snimku, album, pjesmu i najboljeg novog izvođača. Ali se po žanrovima dodjeli više od 75 nagrada. Dobitnici dobiju malu pozlaćenu repliku starinskog gramofona.

Karakteristike i historija
--------------------------

Da bi se moglo kvalificirati za neku od grammyevih nagrada koju dodjeljuje - *NARAS*, snimka ili muzički spot mora biti objavljena u Sjedinjenim Američkim Državama u razdoblju od 1. oktobra (prošle) godine do ponoći 30. septembra u godini kad se dodjeljuje nagrada. Prijave mogu podnijeti diskografske kuće, kao i članovi Akademije, nakon tog se pregledava njihova valjanost. Pjesme kandidati zatim prolaze kroz postupak žiriranja, koju provodi akademijina komisija, preko serije glasanja, na kraju tog procesa ostaje po pet kandidata za svaku nagradu. O pobjednicima, odlučuje stručni žiri sastavljen od eksperata za tu vrst muzike, oni se proglašavaju na svečanosti koju prenosi televizija.

Prva ceremonija dodjele Grammya, održana je 1959. u Los Angelesu, na kojoj je dodjeljeno 28 nagrada. Među dobitnicima su bili Ella Fitzgerald, Frank Sinatra i Kingston Trio.

Kako je vremenom rastao broj muzičkih žanrova, rastao je i broj nagrada, tako je rock prvi put prepoznat kao poseban žanr - 1980. a Hip hop 1989. Nagrada za najbolji Muzički spot prvi put je dodjeljena 1982. to je bilo i priznanje Akademije za rastući utjecaj medija.

Od 2011. *NARAS* je radikalno reorganizirao čitav sistem Grammy kategorija, i smanjio ukupan broj nagrada od 109 na 78. Sve žanrovske kategorije su ukinute, kao i one koje su se bazirale na razlici između solista i sastava, uz redukciju kategorija u instrumentalnoj muzici. Stare nagrade koje su se dodjelivale za žanrovsku muziku, poput havajske, indijanske i zydeco muzike ujedinjene u jednu kategoriju nazvanu *muzika regionalnih korijena* i instrumentalne kategorije su drastično smanjivane.

Sa porastom popularnosti latinske muzike, *NARAS* je 1997. kreirao nagradu - **LARAS**, kao paralelni Gramy za tu vrst muzike. Da bi se kvalificiralo za latinski Grammy, jedini uvjet je da mora biti na španjolskom ili portugalskom, a može biti objavljena (i napravljena) bilo gdje na svijetu, između 1. jula (prošle) do 30. juna u godini kad se kandidira. Prvi LARAS dodjeljen je 2000. na ceremoniji u Los Angelesu, a među dobitnicima su bili Carlos Santana i Shakira.

Najviše Grammya su dobili Georg Solti (32), Quincy Jones, Stevie Wonder i Chet Atkins.

Izvori
------

1. 1 2 3 4 5 6 7 8 9  „*Grammy Award*" (engleski). Encyclopædia Britannica. Pristupljeno 22. 11. 2013.

Vanjske veze
------------

***Grammy*** na Wikimedijinoj ostavi

* *Grammy Award* na portalu Encyclopædia Britannica (`en`)
* Službene stranice (`en`)